Горно Лакочереј

Горно Лакочереј — село во Општина Охрид, во околината на градот Охрид.

 Географија и местоположба 
Селото Горно Лакочереј е сместено во Охридската Котлина, 9 километри северно од градот Охрид.
Ова село е претежно ридско - котлинско во кое селаните главно се занимаваат со земјоделство, сточарство и лозарство.
 Историја 

 Стопанство 

 Население 

Според статистиката на Васил К’нчов („Македонија, Етнографија и статистика“) од 1900 година, во Горно Лакочереј живееле 130 жители, сите Македонци.Кѫнчовъ, Василъ. Македония. Етнография и статистика. София, Българското книжовно дружество, 1900. ISBN 954430424X. с. 252. Според егзархискиот секретар Димитар Мишев, („La Macédoine et sa Population Chrétienne“) во 1905 година во Горно Лакочереј имало 120 Македонци, под врховенството на Бугарската егзархија.D.M.Brancoff. "La Macédoine et sa Population Chrétienne". Paris, 1905, р.162-163.

На Етнографската карта на Битолскиот Вилает од 1901 г. Горно Лакочереј е претставено како чисто македонско село во Охридската каза на Битолскиот санџак со 15 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 200 Македонци.

Горно Лакочереј е средно по големина село, но со намалување на бројот на населението. Така, во 1961 година броело 595 жители, а во 1994 година 582 жители, од кои 566 биле Македонци, 2 Албанци, 4 Срби и 10 други.

Според пописот на населението на Македонија од 2002 година, селото имало 515 жители, од кои 511 Македонци, 1 Албанец, 2 Срби и 1 останат.

Според последниот попис од 2021 година, во селото живееле 446 жители, од кои 431 Македонец, 1 Влав, 1 останат и 13 лица без податоци.

 Родови 

Селото Горно Лакочереј отсекогаш било македонско православно село, во селото има 4 родови и сите се доселенички.

Родови во Горно Лакочереј се:

 Јосмовци (70 куќи) потекнуваат од предокот Никола Јосмо кој дошол во селото во XIX век заедно со неговите синови од селото Велестово. Познат е Димитри кој подоцна бил убиен од некој турчин, (по него најголемиот дел од Јосмовци го имаат презимето Димитриески). Димитри имал тројца синови: Јован (Јованче, Јонче), Сарафин и Симон Споменатиот Јован имал шест синови и пет ќерки. Од родот Јосмовци денес во селото се: Јосмовци, Сарафиновци, Симоновци, Иловци (Недески), Спировци, Стојаноски, Николоски и др.
 Дировци (20 куќи) доселени се од селото Вапила, таму припаѓале на родот Шандаковци; 
 Тодоровци (10 куќи) доселени се од селото Куратица 
 Шетковци (10 куќи) се доселеници со непознато место на старина.
 Стевовци (5 к.) доселени се од селото Вапила. Таму припаѓале на родот Милевци.
 Нечковци (5 к.) доселени се од селото Сирула. 
 Анѓеловци (3 к.) доселени се од селото Велестово.
 Славевци (4 к.) доселени се од селото Речица.
 Целевци (2 к.) доселени се од селото Опеница.
 Расинци (1 к.) доселени се од селото Расино.

Според истражувањата на Бранислав Русиќ од крајот на 1940-тите, родови во селото биле:

 Доселеници: Анѓелевци или Брбаровци (2 к.) и Стојановци или Ристовци (3 к.) доселени се однекаде; Шетковци (3 к.) доселени се од некое село во Дебрца; Јосмовци (15 к.) доселени се на почетокот од XIX век од селото Велестово; Ѓузеловци (4 к.) доселени се околу 1860 година од Куратица или Вапила; Кузмановци (2 к.) доселени се околу 1870 година од селото Вапила. Таму припаѓале на Климовци; Апостоловци (1 к.) доселени се околу 1878 година од селото Лешани во Дебрца; Речковци (2 к.) доселени се од селото Речица; Черкезовци (1 к.) доселени се од селото Косел; Бузевци (1 к.) доселени се во 1890 година од селото Велгошти; Ѓомлезаровци (1 к.) по потекло се од селото Сирула. А оделе од чифлик на чифлик; Пршковци или Анѓеловци (1 к.) доселени се во 1903 година од селото Куратица; Дировци (4 к.) доселени се во 1912 година од селото Вапила; Дојчиновци (1 к.) доселени се во 1919 година од селото Сирула; Миленковци (1 к.) доселени се во 1927 година од селото Плаќе; Опрашковци (2 к.) доселени се во 1927 година од селото Велестово; Мерковци (1 к.) доселени се во 1927 година од селото Сирула; Димовци (1 к.) доселени се во 1932 година од селото Долно Лакочереј; Маленковци (1 к.) доселени се во 1930 година од Охрид; Матевци (1 к.) доселени се од селото Плаќе; Опутовци или Василевци (1 к.) доселени се во 1937 година од селото Опеница; Деспотовци (1 к.) доселени се од селото Завој; Ѓоревци (1 к.) доселени се од селото Плаќе; Пешликовци (1 к.); Шилевци (1 к.) доселени се во 1947 година од селото Опеница.

 Општествени установи 

 Самоуправа и политика 

 Културни и природни знаменитости 
мини|десно|Лакочерејскиот манастир во почетокот на XX век.
Верски градби
Лакочерејски манастир - манастир кој се наоѓа северозападно од селото;
Црква „Вознесение Христово“ - главната и единствената црква на Горнолакочерејскиот манастир;
Црква „Св. Никола“ - изградена на темели на црква од XIX век и осветена на 4 јуни 1995 година;
Црква „Св. Атанасиј“ - изградена во 1963 година;
Црква „Св. Илија“ - најновата селска црква. Почната да се гради во мај 2012 година;
Црква „Св. Јован Крстител“ - камен темелник удрен во 2006 година;
150п|мини|десно|Споменикот на паднатите борци на НОБ.
Споменици
 Споменик на паднатите борци на НОБ

Археолошки наоѓалишта
Горица — населба и некропола од римското време;
Полица — средновековна населба;
Салоко Ливада — средновековна некропола;
Ќерија - Долчиња — населба од доцноантичкото време;

Останато
Опеничка Река - река која тече источно од селото
Сончев рид - културно природна знаменитост која се наоѓа во непосредна близина на ова село.

 Редовни настани 

 Личности 

 Култура и спорт 

 Иселеништво 

 Галерија 

 Наводи 

 Надворешни врски 

Категорија:Села во Македонија
Категорија:Охридски села
Категорија:Села во Општина Охрид